डॉक सारांशित करण्यासाठी: महाराष्ट्रातही 'पुनश्च हरिओम' म्हणत लॉकडाऊनचे निर्बंधांमध्ये काही सवलती दिल्या जात आहेत. पण काही गोष्टी अजूनही सुरू झाल्या नाहीत. 

राज्यात जिम, धार्मिक स्थळं सुरू झालेली नाहीत. सण-उत्सवांसाठीही नियमावली जाहीर करण्यात आली आहे.

या पार्श्वभूमीवर मनसे अध्यक्ष राज ठाकरे यांनी मंदिर उघडण्यात यावीत, अशी भूमिका घेतली आहे. महाराष्ट्रातील मॉल्स उघडू शकतात, तर मंदिरं का उघडली जात नाहीत? असा प्रश्न मनसे अध्यक्ष राज ठाकरे यांनी सरकारला विचारला आहे. 

त्यांच्या या वक्तव्यानंतर राज ठाकरे यांनी मंदिर आणि मॉल्सची तुलना केली आहे का? अशी चर्चा सोशल मीडियावर सुरू झाली आहे. 

राज्यातील धार्मिक स्थळं खुली करण्यात यावी ही मागणी करत त्र्यंबकेश्वरच्या पुजाऱ्यांच्या शिष्टमंडळानं राज ठाकरेंची भेट घेतली. कृष्णकुंज या निवासस्थानी पुजाऱ्यांनी राज ठाकरेंची भेट घेतली. 

मंदिरात अचानक झुंबड आली तर काय करणार, असा प्रश्न राज ठाकरे यांनी पुजाऱ्यांना विचारला. मंदिरं कशाप्रकारे सुरू करणार याची नियमावली तयार करा. म्हणजे ही नियमावली आपण राज्य सरकारकडे सोपवू, असं राज यांनी पुजाऱ्यांशी बोलताना म्हटलं. 

मंदिरं कशाप्रकारे सुरू करणार याची नियमावली तयार करा, अशी सूचना राज ठाकरे यांनी पुजाऱ्यांना केली. 

राज ठाकरे यांनी मंदिर आणि मॉल्सची तुलना केली नाही, असं मत मनसेचे सरचिटणीस कीर्तीकुमार शिंदे यांनी मांडले आहे. "सध्याच्या काळात सर्वाधिक गर्दी मॉल्समध्येच असते जर मॉल्स सर्व नियम पाळून उघडले जात असतील तर मंदिरांना परवानगी देण्यात यावी असं राज ठाकरे यांचं म्हणणं आहे."

मंदिरं ही मानसिक गरज आहे, त्यामुळे मंदिरं उघडणं ही मानसिक आवश्यकता आहे. फक्त सोशल डिस्टन्सिंगचं भान बाळगलं पाहिजे असं शिंदे सांगतात. 

मंदिरं उघडण्यात यावीत अशी भूमिका केवळ राज ठाकरे यांनीच घेतली नाहीये. राष्ट्रवादी काँग्रेसचे नेते आणि आमदार रोहित पवार यांनीही मंदिरं खुली करायला पाहिजेत, असं मत व्यक्त केलं होतं. 

तुळजाभवानी मंदिर बंद आहे. आता व्यावसायिकांना त्रास होत आहे, असं ट्वीट करत एका तरुणाने रोहित पवार यांच्याकडे मंदिरं खुली करण्याची मागणी केली होती. 

रोहित पवार यांनीही ट्वीट करून म्हटलं होतं की, मंदिरं आणि धार्मिक स्थळं लोकांसाठी खुली करायला पाहिजेत, असं माझंही म्हणणं आहे. कारण त्या भागात असलेल्या अनेक व्यावसायिकांची रोजीरोटी त्यावर अवलंबून आहे. लोकांच्या धार्मिक भावनाही असतात....\nडॉक सारख्याच भाषेत सारांश:
कोरोनाच्या पार्श्वभूमीवर देशभरात लागू केलेला लॉकडाऊन हळूहळू शिथील होत आहे.